Държавен вестник, бр. 89, 2006 г., стр. 14

С Т Р .  14
Д Ъ Р Ж А В Е Н   В Е С Т Н И К
Б Р О Й  89
МИНИСТЕРСТВА
И ДРУГИ ВЕДОМСТВА
МИНИСТЕРСТВО
НА ПРАВОСЪДИЕТО
КОНВЕНЦИЯ
на Организацията на обединените нации
срещу корупцията
(Ратифицирана със закон, приет от 40-то На-
родно събрание на 3 август 2006 г.—ДВ, бр. 66
от 2006 г. В сила за Република България от
20 октомври 2006 г.)
ПРЕАМБЮЛ
Държавите—страни по тази конвенция,
Загрижени за сериозността на проблемите и
опасностите, свързани с корупцията, за стабил-
ността и сигурността на обществата, подкопава-
щи институциите и ценностите на демокрация-
та, етичните ценности и справедливостта и заст-
рашаващи устойчивото развитие и правовия ред,
Загрижени също така за връзките между
корупцията и другите форми на престъпността,
в частност организираната престъпност и ико-
номическите престъпления, включително пра-
нето на пари,
Загрижени по-нататък за случаите на коруп-
ция, включващи големи количества средства,
които могат да представляват значителна част
от ресурсите на държавите, и по такъв начин да
поставят в опасност политическата стабилност
и устойчивото развитие на тези държави,
Убедени, че корупцията вече не е местно яв-
ление, а транснационален феномен, който зася-
га всички общества и икономики и прави жизне-
но необходимо международното сътрудничест-
во за предотвратяването и контролирането є.
Убедени също така, че се изисква всеобхва-
тен и мултидисциплинарен подход за ефектив-
но предотвратяване и борба с корупцията,
Убедени по-нататък, че достъпът до техни-
ческа помощ може да изиграе важна роля за
насърчаване на възможностите на държавите,
включително чрез укрепване на способността
им за предотвратяване и борба с корупцията,
както и чрез изграждане на институции,
Убедени, че незаконното придобиване на
лично богатство може да бъде особено вредно
за демократичните институции, националните
икономики и правовия ред,
Решени да предотвратяват, разкриват и спи-
рат по по-ефективен начин международните
трансфери на незаконно придобити средства и
да укрепват международното сътрудничество в
областта на възстановяването на средства,
Признавайки основните принципи на пра-
вото на справедлив процес в наказателните и в
гражданските или административни процеду-
ри за присъждане на права на собственост,
Имайки предвид, че предотвратяването и
изкореняването на корупцията е отговорност
на всички държави и че те трябва да си сътруд-
ничат с подкрепата и ангажираността на отдел-
ни индивиди и групи извън публичния сектор,
каквито са гражданското общество, неправи-
телствените организации и местните организа-
ции, с оглед на това техните усилия в тази об-
ласт да бъдат ефективни,
Имайки предвид също така принципите на
добро управление на публичните дела и публич-
ната собственост, справедливостта, отговорност-
та и равенството пред закона, както необходи-
мостта да се защитава интегритета и да се насър-
чава културата на отхвърляне на корупцията,
Оценявайки високо работата на Комисията
по предотвратяване на престъпленията и нака-
зателно правосъдие и Офиса на Организацията
на обединените нации за контрол на наркоти-
ците и престъпленията в предотвратяването и
борбата с корупцията,
Припомняйки работата, извършена от други
международни и регионални организации в тази
сфера, включително дейността на Африканския
съюз, Съвета на Европа, Съвета за митническо
сътрудничество (познат и като Световна митни-
ческа организация), Европейския съюз, Лигата
на арабските държави, Организацията за иконо-
мическо сътрудничество и развитие и Организа-
цията на американските държави,
Оценявайки международните документи за
предотвратяване и борба срещу корупцията, вклю-
чително inter alia, Междуамериканската конвен-
ция срещу корупцията, приета от Организацията
на американските държави на 29 март 1996 г.,
Конвенцията за борба срещу корупцията на слу-
жители на Европейските общности или служите-
ли на държавите—членки на Европейския съюз,
приета от Европейския съвет на 26 май 1997 г.,
Конвенцията за борба с подкупването на чужди
длъжностни лица в международните търговски
сделки, приета от Организацията за икономичес-
ко сътрудничество и развитие на 21 ноември
1997 г., Наказателната конвенция относно коруп-
цията, приета от Комитета на министрите на
Съвета на Европа на 29 януари 1999 г., Граждан-
ската конвенция за корупцията, приета от Ко-
митета на министрите на Съвета на Европа на
4 ноември 1999 г., и Конвенцията на Африкан-
ския съюз за предотвратяване и борба с коруп-
цията, приета от държавните и правителствени
глави на Африканския съюз на 12 юли 2003 г.,
Приветствайки влизането в сила на 29 сеп-
тември 2003 г. на Конвенцията на ООН срещу
транснационалната организирана престъпност,
се съгласиха за следното:
Г л а в а  I
ОБЩИ РАЗПОРЕДБИ
Член 1
Цел
Целите на тази конвенция са:
а) да насърчава и укрепва мерките за по-
ефикасно и по-ефективно предотвратяване и
борба срещу корупцията;